den last hen biden voirs wijlen janne keyenoeghe gegeve eer zij tsurplus
van den goeden des voirs wijlen jans in handen der voirs rintmeesters
tot behoif als boven wouden stellen overgheve oft laten comen Seyden
oic want de voirs wilen jan reyenoeghe in seken toevueginghen oft
addicien van zijnen vors testamente ghedisponeert hadde van eender
erfmessen inde kercke van sinte pets te loven en die begheert ghedoteert
te werdden elcke met vier plc die welke die capellane der voirs kercken
meynden ter stont taenveerden ende d af ghevesticht te wordden en
die voirs executeurs meynden dat nae den uutsten wille des vors
jans inder voirs addicien begrepen de messe yerst beghinne soude
ghedaen te wordden nae die doot d vors marien verognen mede
executeurersse vors die maerte was des voirs wilen jans ende
dat tot dien orboe voer al vcocht soude moete wordden thuys des
vors wilen jans inde proefstrate gelegen dair hij inne te woene
plach en ande goede d toe gesedt en dat voer dier tijt de vors
capollane te vroech op en verdoelt waen hen des ghetroesten
tot den bescheide dat dair af was Dair op de voirs executeurs
onder den anden overgaven ende pnteerden dat zij den vorscr
rintmeesters inden name als boven vanden overschote der voirscr
goede geheelic en al dueghdelike overlevenghe doen wouden
want sij hen van allen goet bewijs ende bescheit begheerden te
doene op dat zij voir nu en den toecomen tijt toesegghen hadden
en geluften vanden vors rintmeests dat zij hen ontheffen souden
en lasteloes ontslaen van allet ghene dair uut zij ten ocsuyne
vand voirs uutsten wille des voirs wilen jans keyenoeghe enich
sins ghelast oft ghemoeyt mochten wordden Hopende dat hen dat
gescien soude Soe eist dat ten uutsten biden vollen raide
vander stad overdraghen en ghetmineert es voer reden en recht
ghehoirt die voirs ptien en ghevisenteert de instrumeten voirger
ute